Presuda Općeg suda (peto vijeće) od 5. ožujka 2015. –
Rose Vision i Seseña protiv Komisije
(predmet T‑45/13)
„Arbitražna klauzula – Sedmi okvirni program za istraživanje, tehnološki razvoj i demonstracijske aktivnosti (2007.‑2013.) – Sporazumi o dodjeli bespovratnih sredstava koji se odnose na projekte FIRST, FutureNEM i sISI – Tužba za poništenje i naknadu štete – Preinaka tužbe – Dopuštenost – Suspenzija plaćanja – Rok za dostavu revizorskog izvješća – Stavljanje na raspolaganje informacija trećim osobama“
1.                     Sudski postupak – Pravni temelj tužbe – Tužiteljev izbor, a ne izbor Suda (t. 48.)
2.                     Tužba za poništenje – Tužba koja se u stvarnosti odnosi na spor ugovorne naravi – Preinaka tužbe – Pretpostavke (čl. 263. i 272. UFEU‑a; Poslovnik Općeg suda, čl. 44. st. 1. (c) i 5.a) (t. 50.‑56., 58., 59.)
3.                     Tužba za poništenje – Fizičke ili pravne osobe – Akti koji proizvode obvezujuće pravne učinke – Akti koji mijenjaju pravni položaj tužitelja – Upozorenje u sustavu ranog upozoravanja na uporabu računalâ Komisije i izvršnih agencija – Tužba subjekta na koji se odnosilo to upozorenje – Dopuštenost (čl. 263. UFEU‑a; Odluka Komisije 2008/969) (t. 76.)
4.                     Tužba za naknadu štete – Samostalnost u odnosu na tužbu za poništenje – Granice – Tužba kojom se zahtijeva povlačenje pojedinačne odluke koja je postala konačna – Nedopuštenost (čl. 268. UFEU‑a i čl. 340. st. 2. UFEU‑a) (t. 78., 79.)
5.                     Izvanugovorna odgovornost – Pretpostavke – Nezakonitost – Šteta – Uzročna veza – Kumulativne pretpostavke – Neispunjenje jedne od pretpostavki – Odbijanje u cijelosti tužbe za naknadu štete (čl. 340. st. 2. UFEU‑a) (t. 113.‑115.)
6.                     Izvanugovorna odgovornost – Pretpostavke – Dovoljno ozbiljna povreda pravnog pravila kojim se dodjeljuju prava pojedincima – Diskrecijski prostor institucije prilikom donošenja akta – Nužno uzimanje u obzir prilikom ispitivanja odgovornosti (čl. 340. st. 2. UFEU‑a) (t. 116.‑118.)
Predmet
S jedne strane, zahtjev za poništenje dopisa Komisije kojim je ona obustavila plaćanja u okviru Sporazuma o dodjeli bespovratnih sredstava br. 246910, koji se odnosi na projekt FutureNEM, kao i revizorskog izvješća 11 INFS 025, na kojem se Komisija temeljila za donošenje navedenog akta, i, s druge strane, zahtjev za naknadu štete koju su tužitelji navodno pretrpjeli zbog postupanja Komisije, u visini od 5.854.264 eura, ne dovodeći u pitanje naknadu štete koja bi se mogla procijeniti u ovom postupku, kao ni dospjele kamate.
Izreka
1.
Tužba se odbija.
2.
Rose Vision, SL i Juliánu Seseñi nalaže se snošenje troškova.